To 19-årige blev slået og sparket. Den ene måtte på sygehuset.

Nordjyllands Politi efterlyser den ene af fire gerningsmænd til et overfald, der fandt sted på Nytorv i Aalborg 29. september i år. To 19-årige mænd blev antastet ved Medborgerhuset omkring klokken 04.30 den pågældende morgen. Gruppen på fire personer kom imod de to 19-årige og den ene svingede en pose i ansigtet på de den ene af de to ofre. Herefter udviklede situationen sig og de to ofre blev tildelt både slag og spark. Især en af de fire personer var meget aktiv ved overfaldet og det er denne mand politiet nu efterlyser med billede og signalement i håb om, der er nogen, der kan genkende gerningsmanden Han beskrives som dansk, cirka 18 år, 180-185 centimeter høj, spinkel til almindelig af bygning, kort og lyst hår, hvid stretch ørering i begge ører. Han var iført grå blazer og jeans.